Čierne pleso kežmarské

Čierne pleso kežmarské (poľ. Czarny Staw Kieżmarski, nem. Kesmarker Schwarzer See, Mauksch See, maď. Késmarki Fekete-tó, Mauksch-tó) leží v malej kotlinke Doliny Zeleného plesa neďaleko Chaty pri Zelenom plese pri chodníku Tatranskej magistrály vo Vysokých Tatrách. Názvami Mauksch See, Mauksch-tó pomenovali toto pleso na počesť pastora Tomáša Tobiáša Maukscha (1749 – 1832) z Veľkého Slavkova spoluzakladateľa Starého Smokovca, botanika a klimatológa. Rozmery a poloha Má rozlohu 0,280 ha, je 98 m dlhé, 38 m široké a 3,6 m hlboké. Morénové pleso elipsovitého tvaru leží pod severnou stenou Malého Kežmarského štítu v nadmorskej výške 1 579 m n. m. Názov Pomenovali ho s prívlastkom kežmarské preto, aby sa zabránilo zámenám s inými Čiernymi plesami vo Vysokých Tatrách. Čierne nesie meno preto, lebo dno plesa tvorí čierny humus a prívlastok kežmarské preto, lebo leží v niekdajšom kežmarskom chotári. Turistika zo Skalnatého plesa cez Veľkú Svišťovku na Chatu pri Zelenom plese od autobusovej zastávky na Bielej vode chodníkom na Chatu pri Zelenom plese. Referencie Externé odkazy Poloha na turistickej mape